La regidoria de Joventut i Infància anima els jóvens a participar en la iniciativa ‘Milotxes Sàvies’
03 d’abril 2020

​  ![](/media/3mpbm4ql/89-c_milotxes.jpg)

Aprofitant les dates de Pasqua, la regidoria de Joventut i Infància ha llançat l’iniciativa ‘Milotxes Sàvies’, una activitat en la qual els menors hauran de realitzar un vídeo amb una frase curta de solidaritat escrita sobre una milotxa, real o dibuixada, per a crear un vídeo participatiu. Esta proposta està dirigida a jóvens d'entre 12 i 14 anys, de la qual s'encarrega el grup de dinamització HR Jove, i té com a objectiu, mitjançant les frases dels xicotets o idees apreses en este temps de crisi, llançar una miltxa al vent per a fer una Pasqua més solidària.

Esta activitat, que s'adapta a les circumstàncies de la quarantena, se suma a la programació d'informació, difusió i accions que està duent a terme la regidoria en les seues xarxes socials durant el mes d'abril. El termini per a enviar el vídeo amb la frase a la direcció de correu electrònic hrjovesagunto@gmail.com és fins al 6 d'abril, a les 12.00 hores. En el mateix s'haurà d'incloure el nom i l'IES en el qual està matriculat.

Finalment, recordar que el grup de dinamització HR Jove està treballant durant este any temes com la sensibilitat pel canvi climàtic i el medi ambient en general, a més d'altres aspectes com la solidaritat o els drets dels menors.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-anima-els-jovens-a-participar-en-la-iniciativa-milotxes-savies/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-anima-els-jovens-a-participar-en-la-iniciativa-milotxes-savies/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-anima-els-jovens-a-participar-en-la-iniciativa-milotxes-savies/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-anima-els-jovens-a-participar-en-la-iniciativa-milotxes-savies/)